text: Nu kommer nytåret: Pas på
  26 december 2013 kl. 09.19
  Nytårsaftensnat er årets travleste nat for beredskabet. Travlheden kan undgås, hvis man følger nogle få råd.
  Hvert år opstår det mange brande og fyrværkeriskader, når folk fejrer nytår.
  - Fyrværkeriskader kan være meget alvorlige, og vi ser desværre hvert år tilfælde, hvor affyring af fyrværkeri giver skader med varige mén, og i enkelte tilfælde kan det også medføre dødsulykker, siger Bendt Trustrup, brandchef i Falck.
  Både vildfarent fyrværkeri, grove drengestreger og decideret hærværk fører hver nytårsaften til masser af ildebrande.
  - Det er derfor en rigtig god idé at aflåse eller tømme containere og fjerne brændbart materiale og affald væk fra bygninger, så der ikke er noget, der frister svage sjæle, siger Bendt Trustrup.
  Gode råd:
  Læs brugsanvisningen på fyrværkeriet Brug kun fyrværkeri udendørs Affyr raketter fra et lodret rør eller fra en flaske, der står fast i jorden. Hold aldrig antændt fyrværkeri i hånden Klargør kun ét stykke fyrværkeri ad gangen Brug beskyttelsesbriller ? og giv også til dem, der kun kigger på Forsøg ikke at lave fyrværkeri selv ? det kan være livsfarligt Gå aldrig tilbage til en fuser Kast aldrig med fyrværkeri ? selv små stykker fyrværkeri kan give store brandsår Tænd ikke fyrværkeri nærheden af brandbart materiale Hold kæledyr inden døre ? fyrværkeribrag kan skræmme dyrene
  
  